laion/Wikipedia-Exotic huggingface dataset:
ლონდა ღვალაძე-ჭაბუკიანი

ლონდა (ლამარა) ევგენის ასული ღვალაძე-ჭაბუკიანი (1 თებერვალი, 1928 ქ. თბილისი, - 4 თებერვალი, 2012, იქვე) იყო ქართველი თეატრმცოდნე და ქართული სასცენო მეტყველების პედაგოგი. დაიბადა თბილისში, 1920-1930-იანი წლების ეროვნულ-განმათავისუფლებელი მოძრაობის თვალსაჩინო მოღვაწის ევგენ (გენო) ღვალაძის (1900-1937) და ცნობილი მკვლევარ-ბიბლიოგრაფის და პედაგოგის თამარ კუცია-ღვალაძის (1902-1986) ოჯახში. აღსანიშნავია, რომ მისი ნათლია იყო გამოჩენილი ქართველი მწერალი გრიგოლ რობაქიძე. ლონდა ღვალაძემ დაამთავრა თბილისის შოთა რუსთაველის სახელობის თეატრალური ინსტიტუტის სამსახიობო (1949) და თეატრმცოდნეობის (1951) ფაკულტეტები. 1949-1950 იყო თბილისის კ. მარჯანიშვილის სახელობის სახელმწიფო აკადემიური თეატრის მსახიობი, ხოლო 1951-1965 წლებში საქართველოს კულტურის სამინისტროს ხალხური შემოქმედების რესპუბლიკური სახლის (ამჟამად საქართველოს ფოლკლორის სახელმწიფო ცენტრი) თეატრალური განყოფილების უფროსი მეთოდისტი (1951-1954) და სარეპერტუარო განყოფილების გამგე (1954-1965). აღნიშნულ წლებში ლ. ღვალაძე-ჭაბუკიანი იყო ქართული ხალხური სიმღერებისა და ცეკვების შეკრებისა და აღდგენის მიზნით ხალხური შემოქმედების რესპუბლიკური სახლის მიერ ორგანიზებული მრავალი ექსპედიციის მონაწილე. 1975-1995 - საქართველოს კულტურის სამინისტროს თბილისის საესტრადო და საცირკო ხელოვნების სახელმწიფო სასწავლებლის ქართული სასცენო მეტყველების უფროსი მასწავლებელი. იგი წლების მანძილზე (1955-1965) იყო საქართველოს კულტურის სამინისტროს თვითმოქმედების ხელმძღვანელთა კვალიფიკაციის ამაღლების მუდმივმოქმედი რესპუბლიკური კურსების ლექტორი. მან აღზარდა ქართული ესტრადის და სასცენო მეტყველების არაერთი ცნობილი ოსტატი (მათ შორის, ელდინო საღარაძე, ლიზა ბაგრატიონი და სხვანი). მან დიდი ამაგი დასდო არაქართველი ავტორების დრამატული ნაწარმოებების გადმოქართულების საქმეს: მას ეკუთვნის 30-ზე მეტი პიესის და რამდენიმე ლიბრეტოს თარგმანები. არჩეული იყო საქართველოს მწერალთა კავშირის მთარგმნელთა სექციის წევრად. 1955-1965 წლებში მის მიერ არის შედგენილი და მისი რედაქციით გამოიცა ხალხური შემოქმედების რესპუბლიკური სახლის არაერთი კრებული თვითმოქმედი თეატრალური კოლექტივებისათვის. 1961 წელს გამომცემლობამ "ხელოვნება" გამოსცა ლ. ღვალაძე-ჭაბუკიანის მონოგრაფია "საქართველოს სახალხო თეატრები". 1960 წელს ხალხური შემოქმედების რესპუბლიკურმა სახლმა გამოსცა "მეთოდური მასალების კრებული თვითმოქმედი კოლექტივების დასახმარებლად", რომელშიც შესულია ლ. ღვალაძის და ვ. ლოლაძის მეთოდური სახელმძღვანელო "სპექტაკლის დამდგმელთა დასახმარებლად". თეატრმცოდნეობა თ. გომართელი. ამაგდარი.- გაზ. "სოფლის ცხოვრება", N240, 1989. ლ. ბიწაძე. არდავიწყება მოყვრისა, ქუთაისი, 2004, გვ. 54
მერაბ ბოცვაძე

მერაბ ბოცვაძე (დ. 6 მაისი, 1952, ხაშური) — ქართველი მსახიობი, პოლიტიკოსი. 1974 წელს დაამთავრა შოთა რუსთაველის სახელობის სახელმწიფო თეატრალური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. მერაბ ბოცვაძე — საქართველოს ბიოგრაფიული ლექსიკონი მერაბ ბოცვაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ბიძინა ბრეგაძე

ბიძინა ბრეგაძე (დ. 22 მაისი, 1977, თბილისი) — ქართველი ინჟინერი, პოლიტიკოსი. დაამთავრა საქართველოს ტექნიკური უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (ისნის მაჟორიტარი), საარჩევნო ბლოკი: „ერთიანი ნაციონალური მოძრაობა“. ბიძინა ბრეგაძე — საქართველოს ბიოგრაფიული ლექსიკონი ბიძინა ბრეგაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
კრამბამბულა (სასმელი)

კრამბამბულა — ალკოჰოლური სასმელი, რომელიც შეზავებულია სხვადასხვა ინგრედიენტებით ან კოქტეილით, რომელიც, როგორც წესი, შედგება წითელი ღვინისა და სხვადასხვა სახის სასმელისგან, მათ შორის ჯინი, არაყი ან რომი. სასმელის მომზადების ბევრი სხვადასხვა რეცეპტი არსებობს. კომერციულად წარმოებული ვერსიები შესაძლოა კონკრეტულ რაიონში იყოს ხელმისაწვდომი. ბოლო წლების განმავლობაში, კრამბამბამბულა (Крамбамбуля) მზადდება არყის სასმელთან გაზავებული არომატიზატორი თაფლით და სანელებლებით, თაფლის სასმელის (მიდი) მსგავსად. კრამბამბულა უკვე კომერციულად ცნობილია, როგორც ბელარუსის ეროვნული სასმელი. სახელი კრამბამბულა ასევე უწოდეს ბელარუსულ ფოლკლორულ როკ ჯგუფს. სახელი, სავარაუდოდ, მომდინარეობს ძველი გერმანული სიტყვიდან Kranawitu ან chranawita („ყვავის ხე“, ღვიის სხვა სახელი) და სიტყვისგან Blamp (ალკოჰოლური სასმელი). წითელი ფერის ალუბლის ლიქიორი, სახელად კრამბამბული, ადრე მზადდებოდა დანციგში (დღევანდელი გდანსკი) დისტილერიის მიერ, რომელიც დააარსა ამბროსიუს ვერმელენმა, მენონიტელმა ემიგრანტმა ჰოლანდიური დე ლიერიდან, რომელმაც დანციგის მოქალაქეობა მიიღო 1598 წლის 6 ივლისს. 1704 წელს წარმოება გადავიდა ახალ შენობაში ბრეიტგასეს ზოლში, რომელზეც გამოსახულია ორაგულის ცხოველის სიმბოლო ფასადზე. ამიტომ ბრენდს დაერქვა ორაგული გდანსკში. დისტილერიაში ასევე მზადდებოდა ცნობილი დანციგერ გოლდვასერის ლიქიორი. შენობა განადგურდა მეორე მსოფლიო ომის დროს და დღეს განახლებულ ადგილზე განთავსებულია რესტორანი. დასახელების ეტიმოლოგიის სხვა ვერსიით, გერმანელი სტუდენტური საძმოების ჟარგონში გამოიყენებოდა სიტყვა კრამბამბული სხვადასხვა სასმელის აღსანიშნავად, როგორიცაა გლინტვეინი (Glühwein) და ფეიერზანგებოვი (Feuerzangenbowle). პოპულარული სიტყვა იყო დერ კრამბამბულისტი (Der Krambambulist), რაც უკავშირდებოდა კარგ ხარისხს. ორაგულის ლიქიორები უკვდავყო გოტჰოლდ ეფრაიმ ლესინგმა მისი პიესაში Minna von Barnhelm, რომლის პრემიერაც 1767 წელს შედგა. ის ასევე მოხსენიებულია ჰაინრიხ ფონ კლაისტის სცენოგრაფიაში გატეხილი გრაფინი. კრამბამბული ასევე არის სათაური მოთხრობისა, რომელიც მარი ფონ ებნერ-ეშენბახმა 1883 წელს დაწერა, სასმელის ბრენდის სახელობის ძაღლზე, რომელიც რამდენჯერმე გადაიღეს ფილმში. არაყითა და ლუდით დამზადებული ძლიერი კრამბამბულია ნახსენები ალექსანდრე ოსტროვსკის 1875 წლის კომედიაში „მგლები და ცხვარი“. Krambambula marketed by BELPI - Belarusian Beverages. ↑ Krambambuli. Kűchengötter. ციტირების თარიღი: October 8, 2012. ↑ 4 Krambambuli Rezepte. kochbar. ციტირების თარიღი: October 8, 2012. (in German)
ლატავრა ღვალაძე

ლატავრა ევგენის ასული ღვალაძე (დ. 4 ივლისი, 1929, თბილისი) — ქართველი ფილოლოგი-აღმოსავლეთმცოდნე და პედაგოგი, ფილოლოგიის მეცნიერებათა კანდიდატი (1956), თბილისის აზიისა და აფრიკის ინსტიტუტის ასოცირებული პროფესორი. დაიბადა თბილისში, 1920-1930-იანი წლების ეროვნულ-განმათავისუფლებელი მოძრაობის თვალსაჩინო მოღვაწის ევგენ (გენო) ღვალაძისა (1900-1937) და ცნობილი მკვლევარ-ბიბლიოგრაფის და პედაგოგის თამარ კუცია-ღვალაძის (1902-1986) ოჯახში. ლატავრა ღვალაძემ დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი (1952). 1952-1955 ენათმეცნიერების ინსტიტუტის ასპირანტი, 1955-1961 - ამავე ინსტიტუტის ლექსიკოგრაფიის განყოფილების მეცნიერ თანამშრომელი. 1961-2006 - აღმოსავლეთმცოდნეობის ინსტიტუტის (ამჟამად ატარებს აკადემიკოს გიორგი წერეთლის სახელს) სემიტოლოგიის განყოფილების ჯერ უფროსი, შემდეგ კი წამყვანი მეცნიერ თანამშრომელი. 1962-1966 პარალელურად მოღვაწეობდა საქართველოს მეცნიერებათა აკადემიის "ვეფხისტყაოსნის" აკადემიური ტექსტის დამდგენ კომისიაში. ლ. ღვალაძე არის 30 გამოქვეყნებული სამეცნიერო შრომის, მათ შორის 1 მონოგრაფიის ავტორი. მისი შრომები ეძღვნება სხვა და სხვა ასპექტებს ძველი მწერლობის ძეგლებისა "წარტყუვნაი იერუსალიმისაი", "გრიგოლ განმანათლებლის ცხოვრება", "წმ. ბაბილას წამება" და ა.შ. მისი მონოგრაფია "ბაბილას წამების" ბერძნული, ქართული, სირიული და არაბული ვერსიები" (1992) გამოცემულია სრულიად საქართველოს კათოლიკოს-პატრიარქის, უწმიდესის და უნეტარესის ილია II-ის ლოცვა-კურთხევით. არჩეულია საქართველოს აღმოსავლეთმცოდნეთა საზოგადოების და "ევრომეცნიერების" (საფრანგეთი) წევრად. მისი მეუღლე თენგიზ ნოზაძე არის კინირეჟისორი-დოკუმენტალისტი. ქალიშვილი მანანა ნოზაძე (გარდაიცვალა 1997 წელს) იყო პირველი ქართველი ეგვიპტოლოგი. ახვლედიანი ვ., ენციკლოპედია „საქართველო“, ტ. 1, თბ., 1997. — გვ. 178. ლ. ბიწაძე. არდავიწყება მოყვრისა, გვ. 54-55, ქუთაისი, 2004,
შინაური ცხოველების საიდუმლო ცხოვრება

„შინაური ცხოველების საიდუმლო ცხოვრება“ (ინგლ. The Secret Life of Pets) — ამერიკული სრულმეტრაჟიანი ანიმაციური ფილმი. იგი არის სტუდიის Illumination Entertainment-ის რიგით მეხუთე სრულმეტრაჟიანი ფილმი. გამოვიდა 2016 წლის 16 ივნისს. ოფიციალური საიტი „შინაური ცხოველების საიდუმლო ცხოვრება“ — კინოფილმების ინტერნეტ-მონაცემთა ბაზა (ინგლისური) „შინაური ცხოველების საიდუმლო ცხოვრება“ — Rotten Tomatoes ↑ THE SECRET LIFE OF PETS (U). British Board of Film Classification (June 3, 2016). დაარქივებულია ორიგინალიდან — აგვისტო 13, 2020. ციტირების თარიღი: June 3, 2016. ↑ 2.0 2.1 The Secret Life of Pets (2016). ციტირების თარიღი: June 10, 2020
კარგი დინოზავრი

„კარგი დინოზავრი“ (ინგლ. The Good Dinosaur) — ამერიკული სრულმეტრაჟიანი ანიმაციური ფილმი. Pixar-სა და კინოგაერთიანება Walt Disney Pictures-ის ერთობლივი ნაწარმოები. პრემიერა 2015 წლის 10 ნოემბერი გაიმართა. რეჟისორი — პიტერ სონი. ვიკისაწყობში არის გვერდი თემაზე: კარგი დინოზავრი ოფიციალური საიტი დაარქივებული 2023-06-16 საიტზე Wayback Machine. Pixar.com-ზე აშშ-ის ოფიციალური საიტი Disney.com-ზე „კარგი დინოზავრი“ — კინოფილმების ინტერნეტ-მონაცემთა ბაზა (ინგლისური) „კარგი დინოზავრი“ — TCM-ის მონაცემთა ბაზაში „კარგი დინოზავრი“ — ანიმაციური ფილმების მონაცემთა დიდ ბაზაში ↑ https://www.latimes.com/entertainment/movies/moviesnow/la-et-mn-pixar-director-20130831-story.html ↑ https://variety.com/2015/film/features/good-dinosaur-score-breaks-pixar-mold-1201632690/ ↑ THE GOOD DINOSAUR | British Board of Film Classification. დაარქივებულია ორიგინალიდან — 2019-08-17. ციტირების თარიღი: 2020-09-29.
მირ ჯალალი

მირ ჯალალი (აზერ. Mir Cəlal Əli oğlu Paşayev; დ. 13 აპრილი, 1908, არდებილი — გ. 28 სექტემბერი, 1978, ბაქო) — აზერბაიჯანელი მწერალი და ლიტერატურათმცოდნე, აზერბაიჯანის სსრ-ის მეცნიერებათა დამსახურებული მოღვაწე, ფილოლოგიის მეცნიერებათა დოქტორი (1947). ლიტერატურული მოღვაწეობა დაიწყო 1928 წელს. აღწერდა აზერბაიჯანული სოფლის პატრიარქალურ ყოფას, რევოლუციის შემდგომი პერიოდის გარდაქმნებს. მირ ჯალალის შვილიშვილია მეჰრიბან ალიევა. დაიბადა 1908 წელს არდებილთან ახლოს გლეხის ოჯახში. მოგვიანებით ოჯახი განჯაში გადავიდა. 1918 წელს მამა გარდაეცვალა და მირ ჯალალი უფროსი ძმის მეურვეობით ცხოვრობდა. 1918–1919 წლებში საქველმოქმედო საზოგადოების დახმარებით მან დაწყებითი განათლება მიიღო. 1923 წელს განჯის პედაგოგიურ ტექნიკუმში შევიდა, რომელიც 1928 წელს დაამთავრა. რამდენიმე ხანს განჯისა და გადაბეის სკოლებში ასწავლიდა. 1930 წელს ქ. ყაზანის აღმოსავლურ - პედაგოგიურ ინსტიტუტში ჩააბარა (თათრეთის ავტონომიური სსრ, რსფსრ). აზერბაიჯანში დაბრუნების შემდეგ ბაქოში აზერბაიჯანის სახელმწიფო სამეცნიერო - კვლევითი ინსტიტუტში ასპირანტურაში ჩააბარა. 1930 წლიდან სიცოცხლის ბოლომდე, როგორც პროფესორი პედაგოგიური საქმიანობით იყო დაკავებული, ხელმძღვანელობდა აზერბაიჯანული ლიტერატურის ისტორიის კათედრას აზერბაიჯანის სახელმწიფო უნივერსიტეტში. 1940 წელს მან დაიცვა საკანდიდატო დისერტაცია თემაზე: „ფიზულის პოემების პოეტური თავისებურებები“. 1947 წელს დაიცვა სადოქტორო დისერტაცია თემაზე: „აზერბაიჯანის ლიტერატურული სკოლები“. მ.ფაშაევს საპატიო ადგილი უკავია თანამედროვე აზერბაიჯანულ ლიტერატურაში. არის 50-მდე მხატვრული, სამეცნიერო და ჟურნალისტური ნაშრომის, 500-ზე მეტი სტატია - რეცენზიისა და სხვა სამეცნიერო თეორიული ნაშრომის და სახელმძღვანელოს ავტორი. მწერლის რომანებია: „მკვდრეთით აღმდგარი", „ახალგაზრდის მანიფესტი", „ღია წიგნი", „თანატოლები", „ახალი ქალაქი", „საით მივდივართ?". თითოეულ მათგანში ავტორი ასახავს რამდენიმე გმირის ბედს, ავლენს მათ ინდივიდუალურ ფსიქოლოგიას, დამაჯერებელი, დასამახსოვრებელი შტრიხებით ხატავს მათ შინაგან ფსიქოლოგიურ სამყაროს. მკვდრეთით აღმდგარი, 1935 ახალგაზრდა კაცის მანიფესტი, 1937-1937 გადაშლილი წიგნი, 1944 ახალი ქალაქი, 1951 ქართული საბჭოთა ენციკლოპედია, ტ. 7, თბ., 1984. — გვ. 15. ↑ 1.0 1.1 1.2 The Fine Art Archive — 2003. <a href="https://wikidata.org/wiki/Track:Q10855166"></a>
.հայ

.հայ — ზედა დონის ეროვნული დომენი (ccTLD) სომხეთისთვის. დომენი შეიქმნა 2014 წელს. სომხეთში მოქმედებს მეორე დომენიც, .am.
გამბიური დალასი

გამბიური დალასი — ფულის ერთეული გამბიაში. შეიქმნა 1971 წელს. 2020 წლის მონაცემებით 1 ამერიკული დოლარი 51,50 დალასის ტოლია. ვალუტის ინფლაცია 6%-ია. 1 დალასაინი ბანკნოტი გამოიყენებოდა 1971-1987 წლებში. გამბიის ცენტრალური ბანკის საიტი
ბესიკ გაზდელიანი

ბესიკ გაზდელიანი (დ. 23 ოქტომბერი, 1971, ლენტეხი) — ქართველი ეკონომისტი, პოლიტიკოსი. 1995 წელს დაამთავრა თბილისის სახელმწიფო კომერციის ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. ბესიკ გაზდელიანი — საქართველოს ბიოგრაფიული ლექსიკონი ბესიკ გაზდელიანი — საქართველოს პარლამენტის ოფიციალური საიტი (მოძველებული / არქივი / ახალი არქივი)
ენოლა ჰოლმზი

„ენოლა ჰოლმზი“ (ინგლ. Enola Holmes) — 2020 წლის ამერიკული მისტიკური ჟანრის ფილმი, რომელიც დაფუძნებულია ნენსი სპრინგერის ამავე სახელწოდების სერიის პირველ წიგნზე. ფილმის სიუჟეტი ვითარდება შერლოკ ჰოლმზის თინეიჯერი დის — ენოლა ჰოლმზის გარშემო. ფილმის რეჟისორია ჰარი ბრედბირი, სცენარი ეკუთვნის ჯეკ თორნს, პროდიუსერები არიან მერი პერენტი, ალექს გარსია, ალი მენდესი, პეიჯ ბრაუნი და მილი ბობი ბრაუნი, რომელიც აგრეთვე მთავარი პერსონაჟის, ენოლა ჰოლმზის როლს ასახიერებს. ფილმში მეორეხარისხოვან როლებს ასრულებენ ჰენრი კევილი, სემ კლაფლინი, ჰელენა ბონემ კარტერი, ადილ ახტარი, ფიონა შოუ, ფრენსის დე ლა ტური, ლუი პარტრიჯი და სუზი ვოკომა. 2020 წლის აპრილში ფილმის დისტრიბუციაზე უფლება კომპანია Netflix-მა მოიპოვა. „ენოლა ჰოლმზი“ გამოვიდა 2020 წლის 23 სექტემბერს. ფილმმა მიიღო დადებითი შეფასებები კრიტიკოსებისგან, რომლებმაც მაღალი შეაფასება მისცეს ბრაუნის შესრულებას. საერთო განხილვების საიტ Rotten Tomatoes-ზე მისი საერთო რეიტინგი 92% შეადგენს (131 მიმოხილვაზე დაყრდნობით). ენოლა ჰოლმზი — Netflix „ენოლა ჰოლმზი“ — კინოფილმების ინტერნეტ-მონაცემთა ბაზა (ინგლისური) ↑ Kroll, Justin (8 February 2019). „'Killing Eve' Director to Helm Millie Bobby Brown's 'Enola Holmes' (EXCLUSIVE)“. Variety. ციტირების თარიღი: 1 July 2019. ↑ Kit, Borys. (April 21, 2020) Netflix Picks Up Millie Bobby Brown's 'Enola Holmes. ციტირების თარიღი: April 21, 2020. ↑ Chitwood, Adam. (August 17, 2020) Netflix’s ‘Enola Holmes’ Teaser Trailer Reveals Millie Bobby Brown as Sherlock’s Sister. ციტირების თარიღი: August 17, 2020. ↑ Enola Holmes (2020). ციტირების თარიღი: September 29, 2020
საქართველოს ადგილობრივი თვითმმართველობის ორგანოების შუალედური არჩევნები 2020

2020 წლის საქართველოს ადგილობრივი თვითმმართველობის ორგანოების შუალედური არჩევნები — საქართველოს ზოგიერთი თვითმმართველი ერთეულის (მუნიციპალიტეტის) მერებისა და საკრებულოების ვადამდელი არჩევნები. გაიმართა 2020 წლის 31 ოქტომბერს, საპარლამენტო არჩევნებთან ერთად. ჩატარდება 4 მუნიციპალიტეტის საკრებულოს (ზოგიერთ მაჟორიტარ დეპუტატს დროზე ადრე შეუწყდა უფლებამოსილება) შუალედური და 5 მუნიციპალიტეტის მერების (დროზე ადრე შეუწყდათ უფლებამოსილება) რიგგარეშე არჩევნები. ცესკოში რეგისტრაცია 13-მა საარჩევნო სუბიექტმა გაიარა. შუალედური არჩევნები ქალაქ თბილისის, თელავის, თეთრიწყაროსა და ონის მუნიციპალიტეტების ადგილობრივ მაჟორიტარულ საარჩევნო ოლქებში, ჯამში 39 საარჩევნო უბანზე გაიმართება. მერების რიგგარეშე არჩევნები კი კასპის, ონის, ხარაგაულის, თერჯოლისა და ქუთაისის მუნიციპალიტეტებში, ჯამში — 254 საარჩევნო უბანზე. საკრებულოებში მაჟორიტარული დეპუტატების შუალედური არჩევნები ჩატარდა ონის №16, თელავის №7, თეთრიწყაროს №2 და თბილისში კრწანისის №7 მაჟორიტარულ ოლქებში. ყველგან „ქართული ოცნების“ კანდიდატებმა გაიმარჯვეს. ↑ საქართველოს ცენტრალური საარჩევნო კომისიის განკარგულება №123/2020. ცესკო. cesko.ge (11 სექტემბერი, 2020). ციტირების თარიღი: 30 სექტემბერი, 2020.[მკვდარი ბმული] ↑ საქართველოს ცენტრალური საარჩევნო კომისიის განკარგულება №124/2020. ცესკო. cesko.ge (11 სექტემბერი, 2020). ციტირების თარიღი: 30 სექტემბერი, 2020.[მკვდარი ბმული] ↑ საკრებულოების შუალედური და მერების რიგგარეშე არჩევნებისთვის პოლიტიკური პარტიების რეგისტრაცია დასრულდა. ცესკო. cesko.ge (15 სექტემბერი, 2020). ციტირების თარიღი: 30 სექტემბერი, 2020.[მკვდარი ბმული] ↑ 4.0 4.1 2020 წლის 31 ოქტომბრის არჩევნების შედეგები. ცესკო. archiveresults.cec.gov.ge. დაარქივებულია ორიგინალიდან — 2023-07-15. ციტირების თარიღი: 9 დეკემბერი, 2021.
მამუკა გაჩეჩილაძე

მამუკა გაჩეჩილაძე (დ. 10 აპრილი, 1967, თბილისი) — ქართველი დიპლომატი, ინჟინერი, პოლიტიკოსი. დაამთავრა საქართველოს პოლიტექნიკური ინსტიტუტი, რუსეთის საგარეო საქმეთა სამინისტროს დიპლომატიური აკადემია, ილია ჭავჭავაძის სახელობის საქართველოს ეროვნული უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. მამუკა გაჩეჩილაძე — საქართველოს ბიოგრაფიული ლექსიკონი მამუკა გაჩეჩილაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ვარლამ ღვალაძე

ვარლამ ზაქარიას ძე ღვალაძე (დ. 5 ივნისი, 1893, სოფ. მორძგვეთი, ამჟამად ჭიათურის მუნიციპალიტეტი — გ. 16 ივლისი, 1944, თბილისი) — ქართველი ბიოქიმიკოსი, პედაგოგი და საზოგადო მოღვაწე, მცენარეთა ბიოქიმიისა და ენოქიმიის ერთ-ერთი ფუძემდებელი საქართველოში, საქართველოს აგრარული უნივერსიტეტის ერთ-ერთი დამაარსებელი, საქართველოს მეცნიერების დამსახურებული მოღვაწე (1942), სოფლის მეურნეობის მეცნიერებათა დოქტორი (1936), პროფესორი (1936). დაიბადა ზემო იმერეთის სოფ. მორძგვეთში, დეკანოზ ზაქარია ღვალაძის ოჯახში (ზაქარია იყო ჭიათურის რ-ნის სოფ. სვერიდან). მისი უფროსი ძმა ელეფთერ ღვალაძე (1879-1955) იყო ცნობილი პედაგოგი და საზოგადო მოღვაწე. ვარლამ ღვალაძემ დაამთავრა თბილისის სახელმწიფო უნივერსიტეტის (თსუ) აგრონომიული ფაკულტეტი (1923) და ერთხანს იქვე მოღვაწეობდა. ითვლებოდა თსუ-ის პირველი რექტორის, პროფესორ პეტრე მელიქიშვილის ერთ-ერთ უახლოეს მოწაფედ. 1920-იანი წლების მეორე ნახევარში მივლინებული იყო ლენინგრადში (ამჟამად სანქტ-პეტერბურგი), ბიოქიმიის ინსტიტუტში. აქ იგი მუშაობდა აკადემიკოს ს. კორტიჩევის ლაბორატორიაში. აქ ვ. ღვალაძემ შეასრულა და გამოაქვეყნა თავისი ფართოდ ცნობილი ნაშრომი რძემჟავას დუღილის ქიმიის საკითხებზე. ეს გამოკვლევა მაშინვე გამოქვეყნდა გერმანულ და ფრანგულ სამეცნიერო პერიოდულ გამოცემებში. სამშობლოში დაბრუნების (1930) შემდეგ მეცნიერმა განაგრძო აქტიური მუშაობა დუღილის ქიმიის დარგში და საფუძველი ჩაუყარა ამ მიმართულებას საქართველოში. 1930 მან მონაწი;ეობა მიიღო სასოფლო-სამეურნეო ინსტიტუტის (ამჟამად სასოფლო-სამეურნეო უნივერსიტეტი) დაარსებაში და იმავე წელს დაინიშნა ქიმიის კათედრის დოცენტად და კომპლექსურ კვლევათა ლაბორატორიის გამგედ. 1931–1935 პარალელურად იყო მევენახეობა-მეღვინეობის ინსტიტუტის მის მიერვე დაარსებული ენოქიმიის ლაბორატორიის გამგე. 1932 გამოსცა ენოქიმიის დარგში პირველი ქართული სახელმძღვანელო. 1936 მიენიჭა მეცნიერებათა დოქტორის სამეცნიერო ხარისხი და პროფესორის სამეცნიერო წოდება. სადოქტორო დისერტაციაში მის მიერ წამოყენებულ იქნა ჰიპოთეზა, რომელიც ხსნის სპირტის ბუნებრივი დუღილის დროს მიმდინარე ყველა უმთავრეს ქიმიურ პროცესს. მოგვიანებით, მისგან დამოუკიდებლად იგივე შედეგი მიიღო ფრანგმა პროფესორმა ჟენევუამ. მრავალი წლის შემდეგ, 1962 წელს, თბილისში, მეღვინეთა და მევენახეთა მსოფლიო კონგრესზე, განსაკუთრებული ყურადღება დაეთმო ვ. ღვალაძის სამეცნიერო მემკვიდრეობას დუღილის ქიმიის დარგში. 1936 წელს მისი თაოსნობით სასოფლო-სამეურნეო ინსტიტუტში დაარსდა ბიოორგანული ქიმიის კათედრა, რომელსაც თავად ედგა სათავეში გარდაცვალებამდე. 1939–1943 იყო ინსტიტუტის ტექნოლოგიის ფაკულტეტის დეკანი, ხოლო 1942–1943 წლებში — პრორექტორი სამეცნიერო დარგში. 1940–1944 არჩეული იყო საქართველოს ქიმიკოსთა სამეცნიერო საზოგადოების ვიცე-პრეზიდენტად. ვ. ღვალაძე გარდაიცვალა 1944 წელს, 51 წლის ასაკში. დაკრძალულია თბილისში, ვაკის სასაფლაოზე. ს. დურმიშიძე. ზოგი რამ წარსულიდან, თბილისი, 1985, გვ. 243-245. ლ. ბიწაძე. არდავიწყება მოყვრისა, ქუთაისი, 2004, გვ. 124-126. ვარლამ ღვალაძე — საქართველოს ბიოგრაფიული ლექსიკონი ვარლამ ღვალაძე — საქართველოს მეღვინეები
გიორგი გეგელაშვილი

გიორგი გეგელაშვილი (დ. 20 ნოემბერი, 1958, ქუთაისი) — ქართველი ექიმი, პოლიტიკოსი. 1981 წელს დაამთავრა თბილისის სახელმწიფო სამედიცინო ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. გიორგი გეგელაშვილი — საქართველოს ბიოგრაფიული ლექსიკონი გიორგი გეგელაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
გიორგი გეგელაშვილი (მრავალმნიშვნელოვანი)

გიორგი გეგელაშვილი შეიძლება აღნიშნავდეს: გიორგი გეგელაშვილი — საქართველოს მე-6 მოწვევის პარლამენტის წევრი გიორგი გეგელაშვილი — ქართველი მოჭიდავე
ვლადიმერ გეგელაშვილი

ვლადიმერ გეგელაშვილი (დ. 7 ივნისი, 1978, გორი) — ქართველი თანამდებობის პირი, პოლიტიკოსი. 2000 წელს დაამთავრა გორის სახელმწიფო უნივერსიტეტი საერთაშორისო ეკონომიკური ურთიერთობების სპეციალობით. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “. ვლადიმერ გეგელაშვილი — საქართველოს ბიოგრაფიული ლექსიკონი ვლადიმერ გეგელაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი)
საქართველოს მაგიდის ჩოგბურთის ფედერაცია

საქართველოს მაგიდის ჩოგბურთის ფედერაცია — მაგიდის ჩოგბურთის მმართველი ორგანო საქართველოში. დაფუძნდა 1991 წლის 19 ივლისს. 1992 წლის 15 სექტემბრიდან მაგიდის ჩოგბურთის საერთაშორისო ფედერაციისა (ITTF) და ევროპის მაგიდის ჩოგბურთის ფედერაციის (ETTF) წევრია. ფედერაცია აკონტროლებს პარა მაგიდის ჩოგბურთს. სპორტი საქართველოში ქართული სპორტი[მკვდარი ბმული]
ფაღავა

საკუთარი სახელი ფაღავა შეიძლება აღნიშნავდეს ერთ-ერთ შემდეგ პიროვნებათაგანს: აკაკი ფაღავა — რეჟისორი, პედაგოგი, თეატრმცოდნე ალექსანდრე ფაღავა — ინჟინერი, პოლიტიკოსი ასლან ფაღავა — საქართველოს პარლამენტის წევრი გიორგი ფაღავა — პოლიტიკოსი, რევოლუციური მოძრაობის მონაწილე ეთერი ფაღავა — ფრანგი ბალეტის მოცეკვავე, ქორეოგრაფი ვერა ფაღავა — მხატვარი, ემიგრანტი ირაკლი ფაღავა — ექიმი, პედიატრი იური ფაღავა — დიპლომატი, იურისტი კონსტანტინე ფაღავა — აღმოსავლეთმცოდნე ლევან ფაღავა — პოლიტიკური ემიგრანტი ნოდარ ფაღავა — კულტურის მუშაკი, პოლიტიკოსი სერაპიონ ფაღავა — მეტეოროლოგ-სინოპტიკოსი
რონალდ ნორიში

რონალდ ჯორჯ ვრეიფორდ ნორიში (ინგლ. Ronald George Wreyford Norrish; დ. 9 ნოემბერი, 1897 — გ. 7 ივნისი, 1978) — ბრიტანელი ქიმიკოსი და 1967 წლის ნობელის პრემიის ლაურეატი ქიმიაში. ცნობილი ბრიტანელი ქიმიკოსი რონალდ ნორიში დაიბადა 1897 წლის 9 ნოემბერს, კემბრიჯში. საშუალო განათლება მიიღო პერსის სკოლაში, სწავლა გააგრძელა კემბრიჯის უნივერსიტეტში, ემანუელის კოლეჯში. ნორიში 1936 წელს გახდა სამეფო საზოგადოების წევრი. ფლეშ ფოტოლიზის განვითარებისთვის და სწრაფი ქიმიური რეაქციების შესწავლისთვის, 1967 წელს მანფრედ ეიგენთან და ჯორჯ პორტერთან ერთად მიენიჭა ნობელის პრემია ქიმიაში. მან ასევე გამოიგონა ნორიშის რეაქცია. ↑ 1.0 1.1 SNAC — 2010. <a href="https://wikidata.org/wiki/Track:Q29861311"></a> ↑ 2.0 2.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Store norske leksikon — 1978. — ISSN 2464-1480 <a href="https://wikidata.org/wiki/Track:Q746368"></a> ↑ 4.0 4.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 5.0 5.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 6.0 6.1 Munzinger Personen <a href="https://wikidata.org/wiki/Track:Q107343683"></a> ↑ The Nobel Prize in Chemistry 1967 — Nobel Foundation. <a href="https://wikidata.org/wiki/Track:Q1781959"></a><a href="https://wikidata.org/wiki/Track:Q23684016"></a> ↑ Table showing prize amounts — Nobel Foundation, 2019. <a href="https://wikidata.org/wiki/Track:Q1781959"></a> ↑ https://www.rsc.org/prizes-funding/prizes/archives/meldola-medal-and-prize/ ↑ Award winners : Davy Medal ↑ https://www.rsc.org/prizes-funding/prizes/archives/liversidge-award/ ↑ https://www.rsc.org/prizes-funding/prizes/find-a-prize/longstaff-prize/previous-winners/ ↑ Norrish's Nobel Foundation biography ↑ Norrish's Nobel Lecture Some Fast Reactions in Gases Studied by Flash Photolysis and Kinetic Spectroscopy ↑ თარგი:AcademicSearch ↑ Ronald George Wreyford Norrish (1897 – 1978). Emmanuel College, Cambridge. დაარქივებულია ორიგინალიდან — ივლისი 13, 2013. ციტირების თარიღი: January 25, 2012. ↑ Fleming, G. R.; Phillips, D. (2004). „George Porter KT OM, Lord Porter of Luddenham. 6 December 1920 - 31 August 2002: Elected F.R.S. 1960“. Biographical Memoirs of Fellows of the Royal Society. 50: 257–283. doi:10.1098/rsbm.2004.0017. ISSN 0080-4606.
ვერუკა ჯეიმზი

ვერუკა ჯეიმზი (ინგლ. Veruca James; დ. 6 აპრილი, 1989, ჩიკაგო, აშშ) — ამერიკელი პორნომსახიობი. პორნოინდუსტრიაში მოღვაწეობს 2011 წლიდან. ამ დროის მანძილზე მონაწილეობა მიიღო 381 ფილმში. მოგებული აქვს შვიდი ჯილდო. ვიკისაწყობში არის გვერდი თემაზე: ვერუკა ჯეიმზი ოფიციალური საიტი} ვერუკა ჯეიმზი კინოფილმების ინტერნეტ-მონაცემთა ბაზაში